Jina:..................... Nambari yako.................................

102/2 Sahihi..............................

KISWAHILI Tarehe.............................

Karatasi ya pili

(LUGHA)

Julai/Agosti 2015

Muda: Saa: 2 ½

**MAAGIZO:**

1. Andika jina lako na namba yako katika nafasi ulizoachiwa hapo juu.
2. Karatasi hii ina maswali manne(Ufahamu, ufupisho, lugha na Isimu Jamii).
3. Jibu maswali yote kwa lugha ya Kiswahili. Majibu yako yaandikwe katika nafasi zilizoachwa katika kijitabu hiki cha maswali.

**KWA MATUMIZI YA MTAHINI PEKEE**

|  |  |  |  |
| --- | --- | --- | --- |
|  | SWALI | UPEO | Alama |
| 1 | Ufahamu | 15 |  |
| 2 | Ufupisho | 15 |  |
| 3 | Matumizi ya Lugha | 40 |  |
| 4 | Isimu Jamii | 10 |  |
|  | JUMLA | 80 |  |

**SEHEMU YA A: UFAHAMU (ALAMA 15)**

**Soma makala yafuatayo kisha ujibu maswali.**

Ulimwengu unapaswa kuzuka na mbinu za kulitandarukia tatizo ambalo limekwamiza juhudi za maendeleo. Umaskini unaoyakabili mataifa yanayoendelea, unayatosa kwenye dhiki kubwa huku mataifa ya kigharibi yakipiga hatua kubwa kimaendeleo. Ufa uliopo baina ya mataifa yanayoendelea na yale yaliyoendelea kama vile Marekani, nchi za ulaya na Ujapani unapanuka kila uchao.

Vyanzo vya umasikini huu ni anuwai mathalan, ufisadi,uongozi mbaya, turathi za kikoloni, uchumi kuegemezwa kwenye kilimo kinachotegegemea mvua isiyotabirika,idadi ya watu inayopiku uwezo wa uchumi wa taifa linalohusika na ukosefu wa nyenzo na amali za kuwakwamua raia kuotka lindi la umaskini. Ukosefu wa elimu na nafasi adimu za ajira huchangia pia katika tatizo hili.

Jamii ya ulimwengu inapaswa kuelewa kuwa umaskini, unaoathiri nchi fulani una athari pana sana. Uvunjifu unaotokana na umaskini unaweza kuwa mboji ambako matendo mabaya huchipuka. Raia maskini huweza kushawishiwa haraka kujitosa kwenye matendo ya kihalifu ili kujinasua kutoka kwenye dhiki ile. Hii inaweza kuwa mbegu ya kuatika maovu kama ughaidi na uhalifu wa kila aina.

Mataifa ya magharibi yanapaswa kuyaburia madeni ya mataifa yanayoendelea kama njia mojawapo ya kupambana na umaskini. Asilimia kubwa ya pato la kitaifa katika mataifa mengi hutumika kuyalipa madeni hayo. Katika hali hii inakuwa muhali kwa mataifa hayo kujikwamua kutoka kwa pingu za umaskini. Njia nyingine ni kustahabu kutoa ruzuku za kimaendeleo badala ya mikopo kwa nchi zinazoendelea.

Kwa upande wake, mataifa yanayoendelea yanapaswa kuibuka na mikakati bora ya kupambana na umaskini. Ni muhimu pawe na sera zinazotambua ukweli kuwa asilimia kubwa ya raia katika mataifa hayo ni maskini. Pana dharura za kuzalisha nafasi za ajira, kupanua viwanda hususan vinavyo husiana na zaraa ambayo ni tegemeo kuu la mataifa mengi, kuendeleza elimu na kuimarisha miundo msingi. Ipo haja pia ya mataifa haya kuhakikisha kuwa mfumo wa soko huru unaotawala ulimwengu sasa hauishii kuwa chanzo cha kufa kwa viwanda asilia na kuendeleza umaskini zaidi. Kwa ufupi, matumizi yote ya sera za kiuchumi lazima yauzingatie uhalisi wa maisha ya raia wa mataifa hayo.

Maswali:

1. Kwa nini umaskini umetamalaki katika mataifa yanayoendelea? (alama 4)
2. Madeni yana athari gani kwa mataifa yanayoendelea? (alama 2)
3. Ni mapendekezo yapi ambayo mwandishi anatoa kwa mataifa machanga kuhusu utatuzi wa tatizo la umskini? (alama 4)
4. Mfumo wa soko huru una madhara gani kwa mataifa machanga? (alama 2)
5. Ukirejelea kifungu,eleza maana ya:
6. Kulitandarukia.
7. Kuatika.
8. Kuyaburia madeni.

**SEHEMU YA B: UFUPISHO**

**Soma taarifa ifuatayo kisha ujibu maswali yanayofuata.**

Kadiri jamii mbalimbali zinavyotagusana, ndivyo lugha zinazozungumzwa na jamii hizi nazo zinavyoingiliana na kuathiriana. Mojawapo ya athari hizi ni ukopaji wa misamiati. Jamii zinazopakana au kutagusana hukopa msamiati kutoka kwa lugha jirani na kuutumia kuelezea dhana mpya zianzoingia katika utamaduni wao kupitia mitagusano ya kijamii.

Lugha ya kiingereza, kwa mfano, imekopa kutoka lugha nyingine kama vile kifaransa na Kilatini. Mathalani, isilahi nyingi za kisheria zimekopwa kutoka lugha ya kifaransa. Aidha, kiingereza kimekopa kutoka lugha ya kiswahili. Manenp ya kiswahili kama vile mwalimu, jiko, mandazi, panga, buibui, ngoma na hata wananchi, sasa yameingia katika kamusi za Kiingereza, kumaanisha kuwa yamekubaliwa kama msamiati rasmi wa lugha ya kiingereza.

Kiswahili nacho kimeathiriwa na lugha nyingine. Kimekopa msamiati wa kiingereza na hata Kiarabu. Katika tungo nyingi za kishairi, kwa mfano, utenzi wa mwanakupona utapata msamiati wa kiarabu ulitoholewa. Lugha nyingine ambazo zimeathiri kiswahili ni pamoja na kijerumani ambako msamiati kama vile ‘shule’ ulikopwa na kutoholewa kutokana na neno *shule.* Msamiati kama vile ‘leso’, ‘karata’ na ‘mvinyo’ yamekopwa kutokana na lugha ya kireno. Huku majina ‘balozi’ na ‘bahasha’ yakikopwa kutoka Kituruki.

Pamoja na ukopaji wa vipengele vya lugha, mtagusano wa lugha una athari nyingine. Lugha zinapokuja pamoja, mazingira ya wingi-lugha huzuka. Baadhi ya watu hujifunza zaidi ya lugha moja. Mtu anayeweza kuzungumza zaidi ya lugha moja anaweza kujieleza kwa urahisi kwa kuchanganya msamiati wa lugha tofauti. Aidha, anaweza kubadilisha msimbo kulingana na matilaba yake. Ikiwa anataka kukubalika na jamii-lugha anayotagusana nayo, atatumia lugha ya jamii hiyo ili kujinasibisha na kujitambulisha nayo. Wazungumzaji hupata visawe vya maneno kuelezea dhana zile zile, hivyo kuboresha mitindio yao ya mawasiliano.

Kadhalika, kutagusana kwa lugha kunaweza kusababisha kubuniwa kwa lugha ngeni ambayo inarahisisha mawasiliano. Wakati mwingine, watu wanaozungumza lugha tofauti wanapokutana, hubuni mfumo sahili wa lugha ili kufanikisha mawasiliano. **Pijini** ni mfano wa lugha iliyobuniwa kwa njia hii. Pijini huchota misamiati kutoka lugha zilizotagusana. *Sheng* ni mfano mwingine wa lugha ambayo ilibuniwa kutokana na kutagusana kwa lugha ya kiswahili, lugha za kiasili na Kiingereza.

Japokuwa kuna faida nyingi za wingi-lugha, hasara pia zipo. Mazingira ya wingi-lugha huwapa wazungumzaji fursa ya kuchagua lugha wanayotaka kuwasiliana kwayo. Katika hali hii, lugha yenye ushawishi mkubwa kijamii, kiuchumi na kisiasa ndiyo inayopendelewa zaidi. Wingi-lugha unaweza kusababisha kukwezwa kwa lugha moja na kudunishwa kwa lugha nyingine. Mathalani, kuwepo kwa lugha nyingi nchini kulizua haja ya kukwezwa kwa lugha ya kiswahili huku lugha nyingine za kiasili zikipuuzwa.

Lugha hukua kwa kutumiwa. Lugha isipozungumzwa kwa muda mrefu, watu hupoteza umilisi ambao huifanya vingumu kuirithisha kwa vizazi. Lugha inaweza pia kukosa wazungumzaji ikiwa wale wanaozungumza ni wachache, au ikaathiriwa na mtagusano na lugha nyingine iliyo na wazungumzaji wengi. Katika hali kama hii, lugha hiyo hukabiliwa na tisho la kudidimia au hata kufa. Ikiwa jamii lugha itakosa kudhibiti sera za matumizi ya lugha yake, baadhi ya lugha ama zitafifia au zitakufa na kusahaulika kabisa.

1. Bila kupoteza maana, fupisha aya za kwanza tatu. **(Maneno 50)**

**(alama 6, 2 za mtiririko)**

1. Kwa mujibu wa taarifa hii, mtagusano wa lugha una athari gani? **(Maneno 30)**

(alama 5, 2 za mtiriko)

1. **MATUMIZI YA LUGHA: (ALAMA 40)**
2. Andika sifa za **kutambulisha** sauti zifuatazo. (alama 2)

* /d/
* /th/

1. **Fafanua** dhana ya **mofimu.** Bainisha **mofimu** katika maneno yafuatayo. (alama 2)

* Samaki
* Mtu

1. Ainisha **viambishi** kwa kurejelea **majukumu** ya kisarufi katika neno hili. (alama 3)

Alijipelekea

1. Maneno **yaliyopigiwa** mstari yametumikaje? (alama 2)

Pahali pema pako si pema pa mwenzako.

1. Andika sentensi **mbili** kutofautisha **vitate** hivi. (alama 2)

* Apisha
* Apiza

1. Andika sentensi ifuatayo **upya** ukibadilisha neno **lililopigiwa mstari** kuwa kivumishi (alama 2)

Mgeni alipewa dawati mpya.

1. Unda nomino **mbilimbili** kutokana na vitenzi hivi. (alama 2)

* Kagua
* Hini

1. Kosoa sentensi ifuatayo kisarufi. (alama 3)

Mahali pale kuna siafu wengi.

1. Tambua matumizi ya ‘**a**’ katika sentensi ifuatayo. (alama 1)

Mwanafunzi acheza uwanjani.

1. **Yakinisha** sentensi hii: (alama 2)

Usipofanya bidii hutapita mtihani.

1. Andika sentensi ifuatayo katika hali ya **kuamrisha.** (alama 2)

Tafadhali acheni kucheka ovyo.

1. Andika kwa msemo wa **taarifa;** (alama 3)

“sitakwenda sokoni leo ila nitakwenda kesho,” Nikamjibu.

1. Eleza matumizi **matatu** ya **kinyota.** (alama 3)
2. Changanua sentensi ifuatayo kwa kielelezo cha matawi. (alama 4)

Mlango umevunjwa na fundi aliyeujenga.

1. Onyesha matumizi ya **chagizo** ya **mfanano** katika sentensi. (alama 2)

Alitembea kitausi kupokea zawadi.

1. Andika sentensi ifuatayo kwa **udogo/wingi.**  (alama 2)

Mtoto mkaidi aliiba kitabu cha mwenzake.

1. Tunga sentensi kuonyesha **matumizi** ya kiambishi ‘**ji**’. (alama 2)
2. **ISIMU JAMII:**

**Soma kifungu kifuatacho kisha ujibu maswali yanayofuata.**

“Ndugu na madada, sote tumealikwa katika karamu hii ya Bwana kabla ya kujongea mezani pake, Bwana. Pana haja ya kutakasa nyoyo zetu na kujutia madhambi yetu. Sisi wote ni watenda dhambi na inastahili kumwendea ili aweze kutuondolea madhambi yetu.”

Maswali:

1. Weka maneno haya katika sajili yake. (alama 2)
2. Nini kimekufanya kuchagua sajili uliyochagua katika swali (i). (alama 1)
3. Eleza sifa za matumizi lugha katika sajili hii. (alama 7)